tanggal 20 suro diadakan event upacara tradisional Buka Luwur.1. Babad PantaranDuk Rumiyin rikala jaman kina, nalika semanten jaman Kraton Demak Bintoro, ing lengkehing Ardi Merbabu sisih wetan wonten satunggaling wiku ingkang gentur kasutapanipun, ingkang luhur budi pekertinipun, wicaksono soho remen tetulung ing sesamining gesang, saengga asmanipun arum, misuwur ngantos kapireng panguwaos ing Pengging wekdal semanten, nuwun unggih Prabu Kusuma Wicitra. Kangge mbuktekaken pawartos kasebat, Prabu Kusuma Wicitra dawuh dhumateng Putranipun ingkang sesilih Pangeran Citra Soma. Sowan dhateng Sang Wiku saha maguru dhumateng Sang Wiku.Saestu sasmpunipun Pangeran Citra Soma dhumugi ing padhepokanipun Sang Wiku, rumaos remen ing galih ningali kawontenan padhepokan tuwin endahing swasana ing lengkehing Ardi Merbabu, saha Brayatipun Sang Wiku ingkang saestu pantes tinulada. Ingkang sa lajengipun Pangeran Citra Soma meguru ngangsu kawruh dhumateng Sang Wiku. Kacarios Sang Wiku anggenipun gesang bebrayan kalian Dewi Nawang Wulan pinaringan momongan putri pun paringi asma Dewi Nawangsih, ing wekdal semanten